ddrg/super_eurlex huggingface dataset:
Uredba Komisije (ES) št. 2197/95

z dne 18. septembra 1995

o spremembi Prilog k uredbam Sveta (EGS) št. 837/90 o statističnih podatkih, ki jih o proizvodnji žit posredujejo države članice in (EGS) št. 959/93 o statističnih podatkih o poljščinah razen žit, ki jih posredujejo države članice

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 837/90 z dne 26. marca 1990 o statističnih podatkih, ki jih o proizvodnji žit posredujejo države članice [1], kakor je bila spremenjena z Uredbo (EGS) št. 3570/90 [2], in zlasti člena 6 Uredbe,

ob upoštevanju Uredbe Sveta (EGS) št. 959/93 z dne 5. aprila 1993 o statističnih podatkih o poljščinah razen žit, ki jih posredujejo države članice [3], in zlasti člena 10 Uredbe,

ker je zaradi pristopa Avstrije, Finske in Švedske treba izvesti določene tehnične prilagoditve glede navedenih prilog in razširiti določena odstopanja na nove države članice;

ker so ukrepi, predvideni s to uredbo, v skladu z mnenjem Stalnega odbora za statistiko kmetijstva, ustanovljenega s Sklepom Sveta 72/279/EGS [4],

SPREJELA NASLEDNJO UREDBO:

Člen 1

Priloga III k Uredbi Sveta (EGS) št. 837/90 se dopolni na naslednji način:

"Avstrija: | Bundesländer |

Finska: | Etelä-Suomi |

Sisä-Suomi |

Pohjanmaa |

Pohjois-Suomi |

Švedska: | 8 Riksområden" |

Člen 2

Opomba Priloge II k Uredbi Sveta (EGS) št. 959/93, se glasi:

"(5) Posredovanje podatkov o površinah, ki jih zavzemajo hišni vrtovi, je neobvezno za Dansko, Nizozemsko, Avstrijo, Finsko, Švedsko in Združeno kraljestvo."

Člen 3

Priloga III k Uredbi Sveta (EGS) št. 959/93 se dopolni na naslednji način:

"Avstrija: | Bundesländer |

Finska: | Etelä-Suomi |

Sisä-Suomi |

Pohjanmaa |

Pohjois-Suomi |

Švedska: | 8 Riksområden" |

Člen 4

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. septembra 1995

Za Komisijo

Yves-Thibault De silguy

Član Komisije

[1] UL L 88, 3. 4. 1990, str. 1.

[2] UL L 353, 17. 12. 1990, str. 8.

[3] UL L 98, 24. 4. 1993, str. 1.

[4] UL L 179, 7. 8. 1972, str. 1.

--------------------------------------------------
Uredba Komisije (ES) št. 2362/95

z dne 9. oktobra 1995

o spremembi Uredbe Sveta (EGS) št. 2019/93, ki je pred 1. februarjem 1995 določila znesek pomoči za proizvodnjo medu za manjše egejske otoke, katerega vrednost v ekujih je bila prilagojena zaradi opustitve korekcijskega faktorja menjalnega razmerja v kmetijstvu

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2019/93 z dne 19. julija 1993 o uvedbi posebnih ukrepov za manjše egejske otoke glede nekaterih kmetijskih proizvodov[1], kakor je bila nazadnje spremenjena z Uredbo Komisije (ES) št. 1363/95[2], in zlasti člena 12(4) Uredbe,

ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnem razmerju, ki se uporabljata za namene skupne kmetijske politike[3], kakor je bila nazadnje spremenjena z Uredbo (ES) št. 150/95[4], in zlasti člena 13(1) Uredbe,

ker je bila vrednost nekaterih cen in zneskov v ekujih prilagojena, z veljavnostjo od 1. februarja 1995, na podlagi člena 13(2) Uredbe (EGS) št. 3813/92, z namenom da se izničijo učinki opustitve korekcijskega faktorja v višini 1,207509, ki se je uporabljal do 31. januarja 1995 za menjalna razmerja v kmetijstvu; ker so bile nove vrednosti zadevnih cen in zneskov v ekujih določene s 1. februarjem 1995 v skladu s pravili iz člena 13(2) Uredbe (EGS) št. 3831/92 in člena 18(1) Uredbe Komisije (EGS) št. 1068/93 o podrobnih pravilih za določitev in uporabo menjalnih razmerij v kmetijstvu[5], kakor sta bili nazadnje spremenjeni z Uredbo (ES) št. 1053/95[6];

ker je v skladu s členom 18(2) Uredbe (EGS) št. 1068/93 treba zato, da bi se izognili zmedi in olajšali izvajanje skupne kmetijske politike, vrednost zadevnih cen in zneskov v ekujih nadomesti, kadar se ne uporabljajo periodično, in kadar veljajo vsaj od:

- 1. januarja 1996 za zneske, ki jih ne zadeva tržno leto,

- začetka tržnega leta 1996 v primeru cen in zneskov, za katere se tržno leto začne z januarjem 1996,

- začetka tržnega leta 1995/96 v drugih primerih,

ki se pojavljajo v uredbah z začetkom veljavnosti pred 1. februarjem 1995; ker bi bilo zadevno uredbo torej treba spremeniti;

ker so ukrepi, opredeljeni v tej uredbi, v skladu z mnenjem Upravljalnega odbora za perutninsko meso in jajca,

SPREJELA NASLEDNJO UREDBO:

Člen 1

Člen 12 Uredbe (EGS) št. 2019/93 se spremeni:

1. v tretjem pododstavku odstavka 1 se znesek 10 ECU nadomesti z zneskom 12,08 ECU,

2. v drugem pododstavku odstavka 2 se znesek 7 ECU nadomesti z zneskom 8,453 ECU.

Člen 2

Ta uredba začne veljati z dnem objave v Uradnem listu Evropskih skupnosti.

Za vsak zadevni znesek se uporablja od datuma prve uporabe menjalnega razmerja za kmetijstvo, uvedenega 1. februarja 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 9 oktobra 1995

Za Komisijo

Franz Fischler

Član Komisije

[1] UL L 184, 27.7.1993, str. 1.

[2] UL L 132, 16.6.1

995, str. 8.

[3] UL L 387, 31.12.1992, str. 1.

[4] UL L 22, 31.1.1995, str. 1.

[5] UL L 108, 1.5.1993, str. 106.

[6] UL L 107, 12.5.1995, str. 4.
Uredba Komisije (ES) št. 2401/95

z dne 12. oktobra 1995

o spremembi Uredbe (EGS) št. 1274/91 o uvedbi podrobnih pravil za izvajanje Uredbe Sveta (EGS) št. 1907/90 o nekaterih standardih trženja za jajca

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1907/90 z dne 26. junija 1990 o nekaterih standardih trženja za jajca1, kakor je bila nazadnje spremenjena z Uredbo (ES) št. 3117/942, in zlasti člena 10(3) Uredbe,

ker Uredba Komisije (EGS) št. 1274/913, kakor je bila nazadnje spremenjena z Uredbo (ES) št. 786/954, predpisuje določbe, potrebne za izvajanje standardov trženja;

ker je treba glede na nekatere sedanje trgovinske prakse in glede na primer poljubne uporabe označb v zvezi z vrsto prireje vključiti baterijski sistem med poljubne označbe;

ker Direktiva Sveta 88/166/EGS z dne 7. marca 1988 določa minimalne standarde za zaščito kokoši nesnic v baterijski reji5, opredeljuje baterijski sistem in vzpostavlja ukrepe Skupnosti, potrebne za zaščito kokoši nesnic; ker navedena direktiva dovoljuje strožje nacionalne tehnične ukrepe;

ker Upravljalni odbor za perutninsko meso in jajca ni dal mnenja v roku, ki ga je določil predsednik,

SPREJELA NASLEDNJO UREDBO:

Člen 1

Uredba (EGS) št. 1274/91 se spremeni:

1. Člen 18 se spremeni:

- v odstavku 1 se vstavi naslednja točka (e):

"(e) Huevos de gallinas criadas en batería g fra burhns Eier aus Batteriehaltung A Eggs from caged hens ufs de poules élevées en batterie Uova di galline allevate in batteria Batterij-eieren Ovos de galinhas criadas em bateria Häkkikanalassa tuotettuja munia Ägg frn burhöns batería Burg Batterie cage production Batterie batteria Batterij Bateria häkkikanalasta burhöns.";

- vstavi se naslednji odstavek 7a:

"7a. Določbe odstavkov 2 do 6 se ne uporabljajo, kadar se uporabi izraz iz odstavka 1(e).";

- odstavek 8 se nadomesti z naslednjim:

"8. Določbe odstavkov 1 do 7 se uporabljajo brez poseganja v nacionalne tehnične ukrepe, ki presegajo minimalne zahteve, določene v Prilogi II, veljavne le za proizvajalce zadevne države članice, pod pogojem, da so skladni z zakonodajo Skupnosti in s splošnimi standardi trženja za jajca."

2. Priloga II se spremeni:

- naslov se nadomesti z naslednjim:

"Minimalna merila iz člena 18(1)(a), (b), (c), (d) in (e), ki jih morajo izpolnjevati perutninska podjetja, ki proizvajajo jajca";

- vstavi se naslednja točka (e):

"(e) Jajca v malih pakiranjih z napisom Jajca iz baterijske reje morajo biti proizvedena v perutninskih podjetjih, v katerih se uporablja baterijski sistem, določen v Direktivi Sveta 88/166/EGS."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. oktobra 1995

Za Komisijo

Franz Fischler

Član Komisije

1 UL L 173, 6.7.1990, str. 5.

2 UL L 330, 21.12.1994, str. 4.

3 UL L 121, 16.5.1991, str. 11.

4 UL L 79, 7.4.1995, str. 12.

5 UL L 74, 19.3.1988, str. 83.
Uredba Sveta (ES) št. 2153/96

z dne 25. oktobra 1996

o spremembi Uredbe Komisije (EGS) št. 2454/93 o določbah za izvedbo Uredbe Sveta (EGS) št. 2913/92 o carinskem zakoniku Skupnosti

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [1] in zlasti člena 249 Uredbe,

ob upoštevanju predloga Komisije,

ker na podlagi člena 361 skupno zavarovanje v zunanjem skupnostnem tranzitu, ki je določeno v višini najmanj 30 % plačljivih carin in drugih dajatev, ne zagotavlja vedno izterjave lastnih sredstev v primeru goljufije; ker je zato priporočljivo to raven dvigniti, kakor je splošno določeno, na 100 % razen v posebej določenih primerih;

ker je treba spremeniti Uredbo Komisije (EGS) št. 2454/93 [2],

SPREJEL NASLEDNJO UREDBO:

Člen 1

Člen 361 Uredbe (EGS) št. 2454/93 se spremeni:

1. odstavek 1 se nadomesti z naslednjim:

"1. Znesek skupnega zavarovanja se določi v višini 100 % plačljivih carin in drugih dajatev, z najnižjim zneskom 7000 ECU po določbah odstavka 4, razen v primerih iz odstavka 2.

2. Carinski organ lahko določi znesek skupnega zavarovanja v višini najmanj 30 % plačljivih carin in drugih dajatev z najnižjim zneskom 7000 ECU po določbah odstavka 4, če

- je izvajalec v obdobju dveh let redno opravljal skupnostne tranzitne operacije po sistemu skupnega zavarovanja,

- v tem obdobju ni prekršil svojih obveznosti,

- znižano zavarovanje pokriva najmanj višino carinskega dolga,

- blago ni na seznamu priloge 52 in ni izključeno iz skupnega zavarovanja.

3. Izjema iz odstavka 2 ne velja, če tam navedeni pogoji ne obstajajo več."

2. odstavka 2 in 3 postaneta odstavka 4 in 5.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uredba je v celoti zavezujoča in se neposredno uporablja v vseh državah članicah.

V Luxembourgu, 25. oktobra 1996

Za Svet

Predsednik

E. Kenny

[1] UL L 302, 19.10.1992. str. 1. Uredba, kakor je bila spremenjena z Aktom o pristopu iz leta 1994.

[2] UL L 253, 11.10.1993, str. 1. Uredba, kakor je bila nazadnje spremenjena z Uredbo Komisije (ES) št. 1676/96 (UL L 218, 28.8.1996, str. 1).

--------------------------------------------------
Uredba Sveta (ES) št. 2184/96

z dne 28. oktobra 1996

o uvozu riža, ki izvira in prihaja iz Egipta v Skupnost

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker sta se Skupnost in Arabska republika Egipt v obliki izmenjave uradnih pisem dogovorili, da je treba carine, uporabljene za uvoz riža (oznaka KN 1006), ki je po poreklu iz Egipta in prihaja iz njega, takšne, kot so izračunane v skladu s členom 12 Uredbe Sveta (EGS) št. 1418/76 z dne 21. junija 1976 o skupni ureditvi trga za riž [1], znižati za znesek, enak 25 % vrednosti teh dajatev, in da tako podeljeno znižanje ni več pogojeno s tem, da Egipt pobere izvozni prelevman na proizvod;

ker je treba v skladu s tem razveljaviti Uredbo Sveta (EGS) št. 1250/77 z dne 17. maja 1977 o uvozu riža iz Arabske republike Egipt [2],

SPREJEL NASLEDNJO UREDBO:

Člen 1

Carine na uvoz riža (oznaka KN 1006), ki izhaja in prihaja iz Egipta, so takšne, kot so izračunane v skladu s členom 12 Uredbe (EGS) št. 1418/76, zmanjšane za znesek, ki je enak 25 % vrednosti teh dajatev, v okviru letne količine 32000 ton.

Člen 2

Dogovori o izvajanju te uredbe, vključno s kakršnimi koli nadzornimi ukrepi, se sprejmejo v skladu s postopkom, predpisanim v členu 27 Uredbe (EGS) št. 1418/76.

Člen 3

Uredba (EGS) št. 1250/77 se s tem razveljavi.

Člen 4

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. maja 1996.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 28. oktobra 1996

Za Svet

Predsednik

D. Spring

[1] UL L 166, 25.6.1976, str. 1. Uredba, nazadnje spremenjena z Uredbo (ES) št. 3072/95 (UL L 329, 30.12.1995, str. 18).

[2] UL L 146, 14.6.1977, str. 9.

--------------------------------------------------
Uredba Sveta (ES) št. 2063/96

z dne 14. oktobra 1996

o spremembi Uredbe (EGS) št. 1180/77 o uvozu nekaterih kmetijskih proizvodov s poreklom iz Turčije v Skupnost

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnih tečajev, ki se uporabljajo za namene skupne kmetijske politike [1], in zlasti člena 13(1) Uredbe,

ker Sklep št. 1/77 Pridružitvenega sveta EGS – Turčija z dne 17. maja 1977 o novih koncesijah za uvoz turških kmetijskih proizvodov v Skupnost določa, da če Turčija za uvoz v Skupnost obračuna posebno izvozno dajatev za olivno olje, ki spada v tarifne oznake KN 15091010, 15091090 in 15100010, se davek na tako olje zniža za fiksni znesek 0,7245 ECU na 100 kilogramov in za znesek, enak posebni dajatvi; ker je bilo to znižanje določeno tako, da ne preseže 10,88 ECU na 100 kilogramov v primeru znižanja iz člena 2 navedenega Sklepa in 10,88 ECU na 100 kilogramov v primeru dodatnega zneska, predvidenega v Prilogi IV tega Sklepa;

ker se je Sklep št. 1/77 izvajal z Uredbo (EGS) št. 1180/77 [2];

ker so se pogodbenice dogovorile s sporazumom v obliki izmenjave pisem, da določijo dodaten znesek 10,88 ECU na 100 kilogramov za obdobje od 1. januarja 1994 do 31. januarja 1995 in 13,14 ECU na 100 kilogramov za obdobje od 1. februarja 1995 dalje;

ker je treba Uredbo (EGS) št. 1180/77 ustrezno spremeniti,

SPREJEL NASLEDNJO UREDBO:

Člen 1

Člen 9 (1) (b) Uredbe (EGS) št. 1180/77 se nadomesti z naslednjim:

"(b) za znesek, enak posebni dajatvi, ki jo obračuna Turčija pri izvozu omenjenega olja, ki pa ne presega 10,88 ECU na 100 kilogramov za obdobje od 1. januarja 1994 do 31. januarja 1995 in ne presega 13,14 ECU na 100 kilogramov za obdobje od 1. februarja 1995 dalje, zneski povečani za 10,88 ECU na 100 kilogramov za prvo obdobje in za 13,14 ECU na 100 kilogramov za drugo obdobje."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 14. oktobra 1996.

Za Svet

Predsednik

R. Quinn

[1] UL L 387, 31.12.1992, str. 1. Uredba, kakor je bila nazadnje spremenjena z Uredbo (ES) št. 150/95 (UL L 22, 31.1.1995, str. 1).

[2] UL L 142, 9.6.1977, str. 10. Uredba, kakor je bila nazadnje spremenjena z Uredbo (EGS) št. 1902/92 (UL L 192, 11.7.1992, str. 3).

--------------------------------------------------
Uredba Komisije (ES) št. 956/96

z dne 30. maja 1996

o spremembi Uredbe (ES) št. 2883/94 o določitvi načrtovane bilance oskrbe Kanarskih otokov s kmetijskimi proizvodi, ki jih zajemajo posebni ukrepi iz členov 2, 3, 4 in 5 Uredbe Sveta (EGS) št. 1601/92

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 822/87 z dne 16. marca 1987 o skupni ureditvi trga za vino [1], kakor je bila nazadnje spremenjena z Uredbo (ES) št. 1544/95 [2], in zlasti člena 56(4) Uredbe;

ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke glede nekaterih kmetijskih proizvodov [3], kakor je bila nazadnje spremenjena z Uredbo Komisije (ES) št. 2537/95 [4], in zlasti člena 3(4) in drugega odstavka člena 7 Uredbe;

ker Uredba Komisije (ES) št. 2805/95 z dne 5. decembra 1995 o določitvi izvoznih nadomestil v vinskem sektorju in o razveljavitvi Uredbe (EGS) št. 2137/93 [5] spreminja način določanja izvoznih nadomestil v vinskem sektorju tako, da se ta izrazijo v hektolitrih ne glede na volumenski delež alkohola;

ker zneski pomoči iz člena 3(2) Uredbe (EGS) št. 1601/92 ustrezajo zneskom nadomestil, upoštevajoč pogoje, vezane na zemljepisno lego arhipelaga; ker naj bi se zneski nadomestil prilagodili zaradi sprememb glede zneskov nadomestil, ki jih uvaja zgoraj navedena uredba;

ker so ukrepi, predvideni v tej uredbi, v skladu z mnenjem Upravljalnega odbora za vino,

SPREJELA NASLEDNJO UREDBO:

Člen 1

Del B Priloge XII k Uredbi Komisije (ES) št. 2883/94 [6] se nadomesti s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. maja 1996

Za Komisijo

Franz Fischler

Član Komisije

[1] UL L 84, 27.3.1987, str. 1.

[2] UL L 148, 30.6.1995, str. 31.

[3] UL L 173, 27.6.1992, str. 13.

[4] UL L 260, 31.10.1995, str. 10.

[5] UL L 291, 6.12.1995, str. 10.

[6] UL L 304, 29.11.1994, str. 18.

--------------------------------------------------

PRILOGA

PRILOGA XII

DEL B Zneski odobrene pomoči

(V ECU/hl) |

Oznaka KN | Znesek pomoči, ki se uporablja za proizvode po poreklu iz Skupnosti |

22042179120 | 4,782 |

22042179220 | 4,782 |

22042179180 | 19,854 |

22042179280 | 23,244 |

22042179910 | 4,782 |

22042180180 | 19,854 |

22042180280 | 23,244 |

22042183120 | 4,782 |

22042183180 | 27,118 |

22042184180 | 27,118 |

22042962120 | 4,782 |

22042962220 | 4,782 |

22042962180 | 19,854 |

22042962280 | 23,244 |

22042962910 | 4,782 |

22042964120 | 4,782 |

22042964220 | 4,782 |

22042964180 | 19,854 |

22042964280 | 23,244 |

22042964910 | 4,782 |

22042965120 | 4,782 |

22042965220 | 4,782 |

22042965180 | 19,854 |

2204296280 | 23,244 |

22042965910 | 4,782 |

22042971180 | 19,854 |

22042971280 | 23,244 |

22042972180 | 19,854 |

22042972280 | 23,244 |

22042975180 | 19,854 |

22042975280 | 23,244 |

22042983120 | 4,782 |

22042983180 | 27,118 |

22042984180 | 27,118 |

--------------------------------------------------
Uredba Sveta (ES) št. 1095/96

z dne 18. junija 1996

o izvajanju koncesij, določenih v Seznamu CXL, sestavljenem po zaključku pogajanj v okviru člena XXIV.6 GATT

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker je Skupnost zaradi pristopa Avstrije, Finske in Švedske sklenila sporazume z nekaterimi tretjimi državami glede zaključka pogajanj v okviru člena XXXIV.6 GATT [1]; ker navedeni sporazumi med drugim vsebujejo nekatere obveznosti Skupnosti na področju kmetijstva; ker je v skladu z navedenimi sporazumi Komisija sestavila nov Seznam CXL (Evropske skupnosti), ki se uporablja na carinskem območju Skupnosti v njeni sestavi z dne 1. januarja 1995, s katerim je nadomestila Seznam LXXX (Evropske Skupnosti) v Prilogi k Marakeškemu protokolu k GATT, 1994; ker je Seznam CXL že posredovan Svetovni trgovinski organizaciji; ker je treba v Seznamu CXL vsebovane obveznosti, in zlasti obveznosti, ki se uporabljajo od 1. januarja 1996, čim prej izpolniti; ker mora zato Svet pooblastiti Komisijo za sprejem ukrepov v skladu s postopki Upravljalnega odbora; ker je treba za spremembe, ki se uvedejo po dovoljenju Sveta v Seznamu CXL, zaradi poenostavitve prav tako uporabiti postopek Upravljalnega odbora,

SPREJEL NASLEDNJO UREDBO:

Člen 1

1. Komisija čim prej sprejme ukrepe, potrebne za izvajanje koncesij v kmetijstvu od 1. januarja 1996, določenih v Seznamu CXL (Evropske Skupnosti) in posredovanih Svetovni trgovinski organizaciji, ki veljajo v carinskem območju Skupnosti v njeni sestavi z dne 1. januarja 1995. Ti ukrepi se sprejmejo v skladu s postopkom iz člena 23 Uredbe Sveta (EGS) št. 1766/92 z dne 30. junija 1992 o skupni ureditvi trga za žita [2], ustreznimi predpisi drugih uredb o skupni ureditvi trgov in glede proizvodov z oznako KN 07019051 s členom 33 Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [3].

2. Če Svet dovoli kakršnokoli spremembo Seznama CXL, se ukrepi, ki iz tega sledijo, sprejmejo v skladu s postopki iz odstavka 1.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 18. junija 1996

Za Svet

Predsednik

C. Burlando

[1] UL L 334, 30.12.1995, str. 25 in 38.

[2] UL L 181, 1.7.1992, str. 21. Uredba, kakor je bila nazadnje spremenjena z Uredbo (ES) št. 1863/95 (UL L 179, 29.7.1995, str. 1).

[3] UL L 118, 20.5.1972, str. 1. Uredba, kakor je bila nazadnje spremenjena z Uredbo (ES) št. 1363/95 (UL L 132, 16.6.1995, str. 8).

--------------------------------------------------
Uredba Sveta (ES) št. 2382/96

z dne 9. decembra 1996

o razveljavitvi uredb (EGS) št. 990/93 in (ES) št. 2471/94 o prenehanju omejitev ekonomskih in finančnih odnosov z Zvezno republiko Jugoslavijo (Srbija in Črna gora), z območji pod zaščito Združenih narodov v Republiki Hrvaški in z območji Republike Bosne in Hercegovine, ki so pod nadzorom sil bosanskih Srbov

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 73g in 228a Pogodbe,

ob upoštevanju Skupnega stališča Sveta št. 96/708/SZVP z dne 9. decembra na podlagi člena J.2 Pogodbe o Evropski uniji, o prenehanju omejitev ekonomskih in finančnih odnosov z Zvezno republiko Jugoslavijo (Srbija in Črna gora), z območji pod zaščito Združenih narodov v Republiki Hrvaški in z območji Republike Bosne in Hercegovine, ki so pod nadzorom sil bosanskih Srbov [1], o katerem je Varnostni svet Združenih narodov odločil s Resolucijo 1074 (1996),

ob upoštevanju predloga Komisije,

ker se je Varnostni svet Združenih narodov s Resolucijo 1074 (1996) odločil za prenehanje izvajanja ukrepov, ki jih narekujejo resolucije 757 (1992), 787 (1992), 820 (1993), 942 (1994), 943 (1994), 988 (1995), 992 (1995), 1003 (1995) in 1015 (1995) v skladu z odstavkom 4 Resolucije 1022 (1995);

ker je zaradi navedenih okoliščin treba razveljaviti Uredbi (EGS) št. 990/93 [2] in (ES) št. 2471/94 [3],

SPREJEL NASLEDNJO UREDBO:

Člen 1

Razveljavita se Uredbi (EGS) št. 990/90 in (EGS) št. 2471/93.

Člen 2

Vse premoženje in sredstva, ki so bila poprej zadržana ali zamrznjena glede na uredbi (EGS) št. 990/93 in (ES) št. 2471/94, države članice lahko sprostijo v skladu z zakonskimi predpisi, pod pogojem, da vse premoženje ali sredstva, ki so predmet zahtevkov, retencijskih pravic, sodb ali obremenitev ali ki so v lasti oseb, združenj, pravnih oseb ali drugih organizacij, za katere je ugotovljeno ali se domneva, da so plačilno nesposobne glede na zakone ali računovodska pravila države članice, ostanejo zamrznjena ali zadržana do sprostitve v skladu z veljavnimi zakonskimi predpisi.

Člen 3

Ta uredba začne veljati z dnem objave v Uradnem listu Evropskih skupnosti.

Uporabljati se začne 2. oktobra 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. decembra 1996

Za Svet

Predsednik

B. Howlin

[1] UL L 328, 18.12.1996, str. 5.

[2] UL L 102, 28.4.1993, str. 14. Uredba, ki jo nadomešča Uredba (ES) 462/96 (UL L 65, 15.3.1996, str. 1).

[3] UL L 266, 15.10.1994, str. 1. Uredba, ki jo nadomešča Uredba (ES) 462/96 (UL L 65, 15.3.1996, str. 1).

--------------------------------------------------